|  |  |
| --- | --- |
| REPUBLIKA HRVATSKAMINISTARSTVO ZNANOSTI,OBRAZOVANJA I SPORTA | RKDP:09950MB: 3328490ŽR: 2402006-1100109993PRORAČUNSKI KORISNIK: OŠ ČAVLE |

Čavle 31. siječnja 2018.

**BILJEŠKE UZ FINANCIJSKA IZVJEŠĆA**

**OD 1. SIJČNJA DO 31. PROSINCA 2017. GODINE**

1. **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

Prihodi i rashodi u 2017. godini kretali su se uglavnom u okvirima planiranih sredstava.

Ostvareni su prihodi od izvanproračunskih korisnika, odnosno tekuće pomoći Hrvatskog zavoda za zapošljavanje za poticajnu mjeru stručnog osposobljavanja bez zasnivanja radnog odnosa u ukupnom iznosu od 32.113,00 kuna. Sredstva su se namjenski utrošila za uplatu doprinosa.

Prihodi od Ministarstva znanosti i obrazovanja odnose se na plaće zaposlenika 6.090.432,00 kuna, te su također u cijelosti utrošena za istu namjenu.

Tekuće pomoći od JLS – Općine Čavle iznose 247.284,00 kune te su utrošeni na plaće radnika u programu produženog boravka 223.014,00 kuna i programe poticanja kreativnog rada, prevencije te natjecanja učenika.

Kapitalna pomoć od JLS – Općine Čavle u iznosu od 10.625,00 kuna utrošena je na uređenje učionica i hodnika škole.

Prihodi od kamata na depozite po viđenju u 2017. godini znatno su se smanjila jer je tijekom 2016. godine saldo žiro računa škole smanjen zbog dospjelih uplata za doprinose za stručno osposobljavanje bez zasnivanja radnog odnosa (9 pripravnika), te je sukladno manjem saldu žiro računa i kamata manja.

Ostali nespomenuti prihodi su prihodi za posebne namjene te je u 2017. godini izmijenjena evidencije prihoda za plaće radnika u programu produženog boravka te je zbog toga prihod manji nego protekle godine.

Prihodi za posebne namjene obuhvaćaju prihode za školsku marendu 345.819,00 kuna, program produženog boravka 169.835,00 kuna te sufinanciranje participacije i sl. 56.395,00 kuna. Isto tako ove je godine ostvaren i prihod od osiguranja za pokriće štete u iznosu od 11.438,00 kuna.

Donacije su ostvarene manje od planiranog iznosa te u 2017. godini iznose 4.995,00 kuna – računalna oprema.

Prihod ostvaren od obročne otplate prodaje stanova iznosi 2.831,00 kunu. Isti nije utrošen u 2017. godini te se prenosi kao višak u 2018. godinu.

Višak prihoda iz 2016. godine utrošen je namjenski u 2017. godini po pozicijama po kojima je i ostvaren. Preostali neutrošeni iznos utrošiti će se tijekom 2018. godine po pozicijama kojima je i ostvaren.

1. **BILJEŠKE UZ BILANCU**

Tijekom 2016. godine izvršene su pripremne radnje za početak dogradnje Osnovne škole Čavle pa je tako izvršen i prijenos vlasništva na Općinu Čavle te je tijekom 2017. godine napravljeno usklađenje sa Općinom Čavle vezano uz evidentiranje nefinancijske imovine. Općina Čavle je sada vlasnik zemljišta i zgrada te je sada ispravno prikazano stanje proizvedene dugotrajne imovine u iznosu od 585.145,00 kuna i obuhvaća postrojenja i opremu u iznosu od 284.027,00 kuna te knjige u školskoj knjižnici ukupne vrijednosti 281.118,00 kuna.

Financijska imovina AOP 067 novac na žiro računu veći je zbog uplate Hrvatskog zavoda za zapošljavanje mjera zapošljavanja bez zasnivanja radnog odnosa u prosincu 2017. godine za još dvije pripravnice.

AOP 80 veći je zbog potraživanja za bolovanja, jedno dugotrajno bolovanje po osnovi ozljede na radu.

AOP 143 od ove godine provođenje Školske sheme (voće i mlijeko u školama) umjesto dobavljača, škole sada same potražuju novac od Agencije za plaćanje u poljoprivredi.

Obveze obuhvaćaju plaće za prosinac 2017. godine koje su isplaćene u siječnju 2018. godine, kao i obveze za materijalne rashode koji su okviru planiranih i također su podmireni tijekom siječnja 2018. godine.

1. **BILJEŠKE UZ OBRAZAC OBVEZE**

Korisnik je tijekom 2017. godine redovno podmirivao svoje obveze. Obveze iskazane 31. prosinca 2017. godine plaćene su u siječnju 2018. godine.

1. **BILJEŠKE UZ OBRAZAC VRIO**

Tijekom 2017. godine nije bilo promjena na kontu 9151.

OSOBA ZA KONTAKT:

\_\_\_\_\_\_\_\_\_\_\_\_\_\_\_\_\_\_\_\_\_

Đurđica Franko Čargonja

ZAKONSKI PREDSTAVNIK:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tanja Stanković